*Tehniskā specifikācija aktualizēta 19.12.2024.*

**TEHNISKĀ SPECIKĀCIJA**

**(apraksts)**

**“Saspiestā gaisa iekārtu iegāde un uzstādīšana. Saspiestā gaisa cauruļvada montāža”**

* *Iepirkuma priekšmeta apraksts*

Saspiestā gaisa iekārtu iegāde, uzstādīšana, pieslēgšana un saspiestā gaisa cauruļvada montāža 5. tramvaju depo, Brīvības ielā 191, ēkā 001, Rīgā, saskaņā ar Pasūtītāja izstrādātajām tehniskajām prasībām un Līguma nosacījumiem.

**Esošā situācija:**

Iegādājamo iekārtu izvietošanas telpā, gar sienām izvietotas inženierkomunikācijas (sk. pielikumu “Telpu plāns”), līdz ar to Iekārtu izvietošanai faktiski iespējams izmantot aptuveni 9,0 m2 lielu platību.

Lāzergriešanas iekārtas aptuvenais izvietojums, esošā resīvera plānotā atrašanas vieta, pieslēguma vietā elektrotīkliem (elektrosadales skapis) un pieslēguma vieta esošajam saspiestā gaisa cauruļvadam atzīmēta pielikumā “Telpu plāns”.

* *Iepirkuma priekšmets un apjoms, tā piegāde*
1. Piegādātājam jāveic:
	1. Saspiestā gaisa kompresora, žāvētāja, resīveru, līnijfiltru, ūdens-eļļas separatora un spiediena reduktora (turpmāk – Preces/Iekārtas) t.sk. nepieciešamo elektroinstalācijas materiālu, stiprinājumu u.c. palīgmateriālu piegādi, uzstādīšanu un pieslēgšanu pie saspiestā gaisa cauruļvadiem (esošajam un jaunajam) (sk. punktu 1.2.) un pie elektrotīkliem, nodošanu ekspluatācijā Līgumā norādītājā termiņā, saskaņojot to ar Pasūtītāja pilnvaroto personu.
	2. Nepieciešamo materiālu un palīgmateriālu piegādi saspiestā gaisa cauruļvada montāžas darbiem, montāža, pieslēgšanu pie Iekārtam (sk. punktu 1.1.), t. sk. pie lāzergriešanas iekārtai, esošajam resīveram un cauruļvadam, nodošanu ekspluatācijā Līgumā norādītājā termiņā, saskaņojot to ar Pasūtītāja pilnvaroto personu.
2. Pasūtītāja pilnvarota persona informē Piegādātāju savlaicīgi:
	1. vismaz 3 (trīs) darba dienas par Iekārtas piegādes, uzstādīšanas un pieslēgšanas vietām;
	2. vismaz 3 (trīs) darba dienas par saspiestā gaisa cauruļvada materiālu piegādi, montāžu un pieslēgšanas vietām.
3. Iekārtu piegāde tiek uzskatīta par veiktu, ja:
4. Iekārtas ir piegādātas, uzstādītas,
5. pieslēgtas pie saspiestā gaisa cauruļvadiem (esošajam un jaunajam) un elektrotīkliem, nodotas ekspluatācijā, veikta iekārtu testa pārbaude un iekārtu palaišana darbībā,
6. veikta personāla apmācība un pušu pilnvarotās personas abpusēji parakstījušas nodošanas-pieņemšanas aktu.
7. Saspiestā gaisa cauruļvada montāža tiek uzskatīta par veiktu, kad materiāli un palīgmateriāli ir piegādāti, saspiestā gaisa cauruļvads samontēts, pieslēgts pie Iekārtām, lāzergriešanas iekārtai, esošajam resīveram un esošajam cauruļvadam, nodotas ekspluatācijā, un pušu pilnvarotās personas abpusēji parakstījušas nodošanas-pieņemšanas aktu.
8. Garantijas laikā Piegādātājs bez maksas veic tehnisko apkopi (izņemot līnijfiltrus, kuru ieliktņu nomaiņa jāveic ik pēc 3 mēnešiem), ja to noteicis ražotājs - atbilstoši ražotāja noteiktajam periodiskumam, garantijas remontdarbus. Tehniskās apkopes veikšanas laikus Piegādātāja pilnvarotā persona laicīgi (vismaz 5 (piecas) darba dienas iepriekš) saskaņo ar Pasūtītāja pilnvaroto personu.
9. Garantija attiecas uz iekārtu un tās montāžas darbiem, funkcionalitātes, ražošanas defektiem, bojājumiem, kas radušies transportējot Preces/materiālus, kā arī uz to, ka Preces/materiāli saglabās savas īpašības garantijas laikā. Pēc garantijas pieteikuma saņemšanas, Piegādātājs nekavējoties nodrošina Iekārtas/saspiestā gaisa līnijas bojājumu novēršanu. Reaģēšanas (ierašanas) laiks uz garantijas pieteikumiem 4 stundas no pieteikuma saņemšanas brīža.
10. Piegādātājs nodrošina Pasūtītāja personāla (vismaz 5 (pieciem) darbiniekiem) apmācību 3 (trīs) darba dienu laikā no Iekārtas nodošanas ekspluatācijā, apmācības laiku iepriekš saskaņojot ar Pasūtītāja pilnvarotu personu.
11. Piegādātājs nodrošina Iekārtu ražotāja izdoto tehnisko dokumentāciju (t.sk. tehniska pases, lietošanas un apkopes instrukcijas) latviešu valodā. Tehniskajos dokumentos ir jābūt atspoguļotiem visiem Iekārtu tehniskajiem parametriem. Nodot tos Pasūtītāja pilnvarotai personai papīra formātā un uz datu nesēja.
12. Pasūtītājs apņemas savlaicīgi sagatavot vietu Iekārtas uzstādīšanai (atbrīvot telpu) un norādīt Iekārtu uzstādīšanas vietas, pieslēgšanas vietu pie elektrotīkla, kā arī norādīt cauruļvada pieslēgšanas vietas lāzergriešanas iekārtai, esošajam cauruļvadam un esošajam resīveram.
13. Piegādātājs apņemas uzstādīt un pievadīt nepieciešamo elektroinstalāciju (elektrovadi, kontaktligzdas, automātslēdži, gofrētas kabeļu aizsargcaurules u.c.) no norādītās pieslēgšanas vietas Iekārtu pieslēgšanai pie elektrotīkliem un veikt Iekārtu pieslēgšanu.
14. Piegādātājs apņemas Iekārtu pieslēgšanai pie saspiestā gaisa cauruļvadiem izmantot jaunas augstspiediena šļūtenes, kuras paredzētas vismaz 16 bar spiedienam.
15. Piegādātājam Preces piegāde jāveic uz Pasūtītāja norādīto adresi vismaz 3 (trīs) darba dienas iepriekš, saskaņojot to ar līguma atbildīgo personu.
16. Piegādātājam nekavējoties, rakstiski jāinformē Pasūtītāja pilnvaroto personu par apstākļiem, kas traucē Līguma saistību izpildi Līgumā noteiktajā termiņā un kvalitātē.
17. Lai pretendents varētu sagatavot piedāvājumu iepirkumam, ņemot vērā, ka Iekārtu izmēri un pieslēguma vietu izvietojums var atšķirties, kā arī, lai precizētu saspiestā gaisa cauruļvada montāžas vietu un nepieciešamo materiālu apjomu, pretendentam piedāvājuma sagatavošanas procesā **obligāti ir jāveic objekta apsekošana (kopā ar piedāvājumu iesniedzot parakstītu objektu apsekošanas lapu)**. Objektu apsekošanas laiku jāsaskaņo ar Infrastruktūras daļas Inženierkomunikāciju uzturēšanas nodaļas vadītāju Aleksandru Voskobojevu, e-pasts: aleksandrs.voskobojevs@rigassatiksme.lv, tālr.: 22040690.
* *Līguma paredzētais termiņš*
* Iekārtu piegādes, uzstādīšanas un saspiestā gaisa līnijas montāžas termiņš – 8 nedēļas no Līguma spēkā stāšanas dienas.
* Garantijas termiņš Iekārtam un saspiestā gaisa cauruļvadam un to savienojumiem – 24 mēneši no Pušu abpusēji parakstīta pieņemšanas – nodošanas akta.
* Apkopes pakalpojumi garantijas laikā – 24 mēneši no Pušu abpusēji parakstīta pieņemšanas – nodošanas akta.

Pielikumā:

* Tehniskā – finanšu piedāvājuma forma;
* Telpu plāns.